cyanic-selkie/wikianc huggingface dataset:
Ulidiidae
Utseende
Hodet er stort og bredt, med runde fasettøyne og bred panne. Fasettøynene har ofte bånd i ulike farger. Som hos flekkfluene har pannen børster bare i den bakerste delen.
Dråpemøll
Utseende
Små (vingespenn 6 – 24 mm), tettbygde møll med smale vinger, de nattaktive artene er vanligvis hvite eller lysegrå, mens de dagaktive er mørkt fargede, oftest grålige. Noen har reduserte vinger. Når møllene sitter, pakker de vingene tett rundt kroppen, noe som gir dem et strømlinjeformet ("dråpeformet") omriss. Kroppen er kort og trinn, hodet kort og bredt, hodet temmelig lite og glatt, med oppoverkrummete labialpalper. Sugesnabelen er velutviklet og har nedliggende skjell. Fasettøynene er store hos de nattaktive artene, vesentlig mindre hos de dagaktive. Antennene er vanligvis trådformede om omtrent 2/3 av forvingelengden, noen ganger er de utvidete i midten. Forvingene er lange og smale, noe tilspissede, mer eller mindre grålige, ofte med en mørk flekk i spissen, gjerne med noe metallglans. Langs ytter- og bakkanten har de lange hårfrynser. Bakvingene er spisse, forholdsvis smale, med hårfrynser som er lengre enn vingebredden. Beina er forholdsvis lange og kraftige, med markerte sporer. Hunnene har vanligvis en stor og tung, eggfylt bakkropp og er ikke eller knapt flygedyktige. Hannens kjønnsorganer er meget variable innen denne familien, de har dermed gode skilletegn for å skille artene fra hverandre.
Ulidiidae
Levevis
Larvene hos noen arter utvikler seg i møkk, og de voksne fluene kan finnes der. Andre arters larver lever under barken på døde trær. De voksne fluene kan også finnes på blomster. Noen arter har merkelige paringsritualer.
Dråpemøll
Levevis
Forholdsvis lite er kjent om biologien til denne familien. De voksne møllene flyr ugjerne, sitter helst i ro i vegetasjonen og blir sjelden lagt merke til. Når de blir forstyrret, hopper de opp og lar seg falle til bakken, uten å forsøke å fly bort. De nordiske artene flyr stort sett bare om dagen, men en del tropiske arter er bleke på farge og flyr om natten. Larvene lever stort sett skjult under ett lite silkespinn, og spiser på blader, knopper eller blomster. De er lange og tynne, mer eller mindre glatte, svært variable i fargen, men ofte med lengdestriper. De lever på ulike urter og småbusker, for eksempel geitrams og krekling.
Raping Europe ’97
Raping Europe '97 er en 10" EP til det norske black/thrash metal-bandet Nocturnal Breed. EP-en var den første offisielle utgivelsen til bandet, og ble gitt ut i forbindelse med deres første Europa-turné. Raping Europe '97 ble begrenset til 300 opplag.
San Juan (Puerto Rico)
San Juan (fra spansk San Juan Bautista, Johannes Døperen) er hovedstad på den karibiske øya Puerto Rico, som er et ytre territorium og en samveldestat til USA. Byen har 434 374 innbyggere etter den siste folketellingen i 2000. San Juan er den eldste byen som blir styrt av Amerikas forente stater, den nest eldste er St. Augustine i Florida. San Juan er også den nest eldste byen i Amerika som ble grunnlagt av europeere, etter Santo Domingo i Den dominikanske republikk.
San Juan er idag et viktig transportknutepunkt i Karibia for gods, flytrafikk og sjøfart og har en blomstrende cruisetrafikk. Samtidig er San Juan øyas industrielle, finansielle og kulturelle sentrum. Den er hovedstad og sentrum i ett storbyområde som omfatter Bayamón, Carolina, Guaynabo, Cataño, Toa Baja och Trujillo Alto. Hele dette området utgjør en befolkning på ca. to millioner innbyggere. Dette innebærer att omtrent halvparten av Puerto Ricos befolkning bor og arbeider innenfor dette storby-området. San Juan betjenes av Luis Muñoz Marín internasjonale lufthavn.
Historie
San Juan ble grunnlagt i 1508 av den spanske conquistadoren Juan Ponce de León, på ordre av den spanske kong Ferdinand. Han ble den første utnevnte guvernøren av Puerto Rico etter kongelig dekret. Den opprinnelige bosetningen hans ligger i dag i nabokommunen til San Juan, Guaynabo, på stedet Caparra. Her står fortsatt grunnmuren av festningsverker og steinhuset som han fikk bygget til sin kone og fire barn.
Kultur
La Fortaleza og San Juan National Historic Site i San Juan er en del av UNESCOs verdensarv.
Gjøvik stasjon
Gjøvik stasjon er endestasjonen på Gjøvikbanen og ligger midt i Gjøvik sentrum, på vestsiden av Mjøsa. Stasjonen ble åpnet 28. november 1902 da banen ble forlenget fra Jaren. Stasjonen betjenes av passasjertog til Oslo drevet av Vy Gjøvikbanen.
Stasjonsbygningen ble tegnet av jernbanearkitekten Paul Armin Due. Den er bygget i pusset tegl, og utvidet i 1937 og 1952. Stasjonen viser variasjonene i historismen med nyromanske rundbuevinduer og tysk renessanse med dekor i bindingsverk. Bygningen er fredet både utvendig og innvendig etter vedtak fra Riksantikvaren i 2002. På stasjonsområdet står det privet, uthus og lokomotivstall fra 1902 som ikke er fredet. Til sammen utgjør bygningene et godt bevart og helhetlig anlegg som viser samferdselshistorie. Stasjonsbygningen huser i dag turistinformasjonen for Gjøvik, Land og Toten (GLT-regionen). Gjøvik stasjon er fortsatt betjent av trafikkstyrer og har derfor ikke innkjøringssignal.
Best of Ebba
Best of Ebba er et samlealbum utgitt av Prima Vera 15. januar 1981.
Apache
Apache er et samlebegrep for flere kulturelt beslektede grupper av amerikanske urfolk og stammefolk fra det sørvestlige USA og det nordøstlige Mexico. Denne amerikanske urbefolkningen i Nord-Amerika snakket sørathabaskiske språk som er språklig beslektet med athabaskanske talere i Alaska og vestlige Canada.
Det moderne begrepet apache ekskluderer det beslektete navajofolket. Ettersom navajoer og andre apachegrupper er klart beslektet gjennom kultur og språk er de alle betraktet som apacheanske. Disse folkene strakte seg tidligere over østlige Arizona, nordlige Mexico, New Mexico, vestlige og sørvestlige Texas og sørlige Colorado. Apachería, apachenes kjerneområde, besto av høye fjell, skjermede og vannfylte dalstrøk, dype kløfter (canyon), ørkenområder og de sørlige områdene av de store sletter (Great Plains).
Apachegruppene hadde liten forståelse for politisk enhet. De største gruppene snakket sju forskjellige språk og hadde utviklet særegne og konkurrerende kulturer. Den nåværende andelen av grupper består av navajoer, vestlige apacher, chiricahuaer, mescaleroapacher, jicarillaapacher, lipanapacher og prærieapacher (tidligere også omtalt som kiowaapacher). Apachegruppene lever i dag i Oklahoma og Texas, og i indianerreservatene i Arizona og New Mexico. Det er i dag åtte stammegrupper i USA som er føderalt anerkjente som distinkte apachestammer. Språklig regner man med apache talemålet til seks større grupper: Chiricahua, jicarilla, lipan, mescalero, prærieapache og vestlige apacher, altså unntatt for eksempel havajoene. Historisk benyttet man rett nok apache som stammegrupperingsnavn for comanchene, mojavene, hualapaiene og yavapaiene, men dette er misvisende idet ingen av disse talerapachespråk.
En del apacher har flyttet til større byområder. De største urbane apachesamfunnene er antagelig i Oklahoma City, Kansas City, Phoenix, Denver, San Diego og Los Angeles. En del apacher var ansatte i arbeidsvandringsgårder og er omplassert til sentrale jordbruksområder i sørlige California som Coachelladalen, Imperialdalen og dalstrøkene langs Coloradoelven.
Apachestammene var historisk sett sterke og strategiske som motsatte seg spansk og meksikansk folk i århundrer. De første apacheangrep på Sonora synes å ha skjedd i løpet av slutten av 1600-tallet. Konfrontasjonene og krigen med den amerikanske hæren på 1800-tallet førte til at amerikanerne fikk en motvillig respekt for dem som fryktede krigere og dyktige strateger.
Vitenskapsåret 1706
Vitenskapsåret 1706 er en oversikt over hendelser, prisvinnere, fødte og avdøde personer med tilknytning til vitenskap i 1706.
Anarkali Akarsha
Anarkali Akarsha (født 12. juli 1987 i Colombo på Sri Lanka) er en srilankisk film- og teledramaskuespiller, modell og politiker. Hun ble kronet Miss Sri Lanka 2004 og hun representerte Sri Lanka i skjønnhetskonkurransen Miss World det samme året. Hun har også jobbet som merkevareambassadør samt med pengeinnsamlinger. Hun gikk på Colombo International School.
Filmkarriere
Anarkali Akarshas første offentlige mulighet til å være skuespiller kom da Somaratne Dissanayake og Renuka Balasuriya, som regisserte og produserte fjernsynsdramaet Iti Pahan i 1995, var på jakt etter en liten jente som snakket flytende engelsk. I dramaet spilte hun rollen som «Daisy Susan» ved siden av den anerkjent skuespilleren Vasanthi Chathurani.
Etter neste et syvårs opphold tok Anarkali Akarshas et nytt skuespilleroppdrag i 2003, i en alder av 15, hvor hun fikk hovedrollen i Pissu Trible. Deretter spilte hun i en rekke fremgangsrike filmer og mottok anerkjennelse for sine fjernsynsdramatolkninger som «Inoka» i Sihinayak Paata Paatin og «Tanya» i Santhuwaranaya.
Liste over ordførere i Beitstad
Liste over ordførere i Beitstad viser navn, parti og funksjonsperiode for ordførere i Beitstad kommune i Nord-Trøndelag fra innføringen av formannskapslovene i 1837 til etableringen av storkommunen Steinkjer i 1964.
Bananas
Bananas er det 17. studioalbumet fra det engelske hard rock-bandet Deep Purple, utgitt i september 2003. Dette er det første albumet der keyboardisten Don Airey medvirker.
Sporliste
Alle låtene er skrevet av Ian Gillan, Steve Morse, Roger Glover, Don Airey og Ian Paice unntatt der annet er notert.
Robert McVey
McVey ble olympisk mester i ishockey under vinter-OL 1960 i Squaw Valley. Han var med på det amerikanske ishockeylaget som vant turneringen foran Canada og Sovjetunionen. Det var ti lag som deltok, etter gruppespillet spilte de seks beste lagen en enkeltserie der alle lagene møttes en gang. USA vant alle fem kampene i sluttspillsserien og vant serien med maksimale ti poeng foran Canada med åtte og Sovjetunionen med fem poeng.
Thomas Schaaf
Thomas Schaaf (født 30. april 1961 i Mannheim, Tyskland) er en tysk fotballtrener og tidligere fotballspiller.
Schaaf var mellom 1999 og 2013 hovedtrener for Werder Bremen i tysk Bundesliga. Fra 2014 har han overtatt ansvaret for Eintracht Frankfurt etter Armin Veh.
Karriere
Som spiller var han aktiv mellom 1972 og 1979 i Union Bremen i lavere divisjoner. Fra 1979 til sesongslutt 1995 var han aktiv spiller i Werder Bremen, han spilte tilsammen 262 kamper i Bundesliga og scoret 13 mål.
Som trener var han mellom 1987 og 1995 trener for Werders juniorlag. Han rykket oppover i systemet og var 1995 til 9. mai 1999 trener for Bremens amatørlag, før han ble hovedtrener for Werder Bremen.
Meritter
= som trener.
Romedal ungdomsskole
Romedal ungdomsskole er en ungdomsskole som ligger i Romedal i Stange kommune i Innlandet. Skolen har ca. 230 elever, fordelt på 9 klasser. Det er idag ca. 35 ansatte.
Nicolay Johan Krog
Nicolai Johan Lohmann Krog (født 6. juni 1787 i Drangedal, død 15. oktober 1856 i Christiania) var en norsk offiser, embetsmann, forsvarsminister, og førstestatsråd 1836–1855.
Forward Flyers
Historie
Forward ble stiftet 25. september 1915, dannet av gutteklubben Brage på Enerhaugen og Foss idrettsforening. Gamlebyen Idrettsforening ble stiftet som Oslo Idrettsforening i 1922, men endret navnet til Gamlebyen IF i 1925. Idrettslaget Glynn, som ble stiftet i 1938 som en del av Arbeidernes Idrettsforbund, gikk inn i Gamlebyen IF i 1945.
I 1948 slo Forward og Gamlebyen seg sammen til Gamlebyen Forward Idrettsforening. I 1953 ble dette endret til Gamlebyen Idrettsforening. Den sammensluttede klubben brukte dette navnet fram til man slo seg sammen med Kampørn i 1972. Da ble det besluttet å ta tilbake Forward-navnet som tilhørte den eldste grenen av idrettslaget.
Bandy
Forward startet med 7-mannsbandy i 1921 og spilte seg raskt opp fra C- til A-klassen i Oslo-serien. I 1928, da man for siste gang avholdt norgesmesterskap med sju spillere, ble Forward norgesmester. Klubben stilte også lag i den nye 11-mannsbandyen og tok Oslomesterskapet i 1929 og 1930. Interessen for bandy ble mindre etter hvert som de gamle støttespillerne falt fra. Sin siste opptreden i bandyens øverste divisjon hadde Forward i 1935, mens i 1938 trakk klubben laget sitt fra serien.
O. Gunnulf Enger representerte Forward som president i Norges Bandyforbund fra 1930 til 1933.
Ishockey
Forward gikk inn for ishockey som en av de første klubbene i landet. Klubben var i årene etter andre verdenskrig blant landets dominerende klubber og sikret seg totalt åtte Norgesmesterskap (ett under navnet Forward, sju som Gamlebyen). Med NM-tittelen i 1964 ble det satt strek for en gullalder i foreningens historie. Da hadde blant andre Roar Bakke, brødrene Annar, Henrik og Christian Petersen, Per Moe, Willy Walbye, Trond Ekmo, Johnny Larntvet, Ragnar Rygel og Bjørn Gulbrandsen vært med på å prege norsk ishockey i en årrekke.
Klubben er fremdeles aktiv i ishockey, om enn ikke på toppnivå. Spillere som Ørjan Løvdal, Øystein Jarlsbo, Åge Ellingsen, Petter Thoresen, Harald Bastiansen, Thomas Skorstad Nezdara, Øivind Moltzau, Steinar Kjus, Bjørn Kolsrud og Lasse Amundsen har blitt fostret opp i klubben.
I årene fra 1972 til 1987 arrangerte klubben det årlige romjulsarrangementet Forward-cup. Dette var et stort arrangement og et stort løft for klubben. Cupen samlet lag og spillere fra hele Norden og det kom også klubber fra andre siden av Atlanteren.
Fotball
Den tidligste aktiviteten i klubbene som i dag utgjør Forward skjedde i fotball. På 1920-tallet var Kampørn i A-klassen, den tids øverste divisjon, og hadde spillere på landslaget. Forward hevdet seg også godt på denne tiden. Viktige profiler var Trygve Arnesen, Einar Staff og Birger Steen.
Orientering
Klubben arrangerte allerede i 1931 landets første internasjonale orienteringsløp, i samarbeid med Dagbladet. Siden arrangerte klubben arrangerte flere andre arrangementer med opp til 600 deltakere.
Friidrett
Aktiviteten i friidrett var tidligere meget stor, og klubben har NM-gull på 4 x 100 meter stafett fra storhetstiden, nærmere bestemt i 1949. Klubben var også medarrangør i de såkalte «amerikaner»- stevnene i friidrett på Bislett i 1950-årene, forløper til dagens Bislett Games.
Håndball
Forward har tidligere også vært aktive innen håndball, med dame- og herrelag. Herrelaget spilte NM-finale mot Nordstrand i 1953. Laget deltok i mange år i 1.divisjon, uten å gå helt til topps. Håndball kom etter hvert i konflikt med ishockeyen i klubben. Det var for en stor del de samme spillerne som drev de to idrettene. Håndball ble derfor etter hvert borte fra klubben, selv om den i mange år eksisterte på mosjonsplan.
Øst-Timor under Sommer-OL 2008
Øst-Timor under Sommer-OL 2008. To sportsutøvere fra Øst-Timor deltok i maraton under Sommer-OL 2008 i Beijing. De vant ingen medaljer. Mariana Diaz Ximenez var landets flaggbærer under åpningsseremonien.
Forward Flyers
Klubben i dag
Klubben opplever ikke lenger den store resultatmessige suksessen som tidligere. Dette henger nøye sammen med Gamlebyens og Kampens forfall. På 1960- og 1970-tallet ble disse bydelene lemlestet av trafikk og ungene forsvant ut av bydelene. Dette toppet seg i 1992 da Gamlebyen skole ble besluttet nedlagt.
Klubben har igjen startet med fotball, nå for barn. Klubben har lag for jenter og gutter født 2009-16.
Eksterne lenker
Forwards offisielle hjemmeside
Ångermanälven
Ångermanälven (sørsamisk: Jeanoe) er en 490 km lang elv, som flyter gjennom nordre Sverige. Det er Sveriges tredje mest vannrike elv (485 m³/s) og har et nedslagsfelt på 31 864 km².
Kildene til Ångermanälven ligger ved Børgefjell på grensa til Norge. To forskjellige elver løper sammen nordvest for Sollefteå. Ved den nordre elven ligger stedene Åsele og Vilhelmina som to av de større steder nær elven. Strömsund er et av de større stedene som ligger ved elvens søndre løp.
Den flyter gjennom Lappland, nordre Jämtland og Ångermanland og har mange store kraftverk. De viktigste fossene er Nämforsen, Forsmoforsen, Nässundforsen og Granvågsforsen. Den munner i Bottenhavet nord for Härnösand.
De viktigste sideelvene er Vojmån, Fjällsjöälven og Faxälven.
Nedstrøms Junsele (ned til Bottenhavet) kalles Ångermanälvens dalføre ofte for Ådalen. Nedenfor Nyland i Kramfors kommun danner Ångermanälven en lang, bred munningsvik med to kjente broer: Sandöbron og Högakustenbron.
Oversikt over sideelver
Sideelvoversikten nedenfor går fra munningen i havet til kildene. Respektive vassdrags kildeelver betegnes med (*):
Huíla (provins)
Huila er en provins i Angola. Den har et areal på 75 002 km² og 2 354 398 innbyggere ved folketellingen i 2014. Lubango er hovedstaden i provinsen.
Provinsen var åstedet for mye av kampene i borgerkrigen i Angola. Byen Jamba i provinsen var hjembasen for Jonas Savimbis UNITA og verten for «Democratic International» eller «Jamba Jamboree», et møte av høyreorienterte opprørere støttet av USAs konservative lobbyister Jack Abramoff og Jack Wheeler og finansiert av Lewis Lehrman i 1985.
Elizabeth Anne Everest
Elizabeth Anne Everest (født 1833 i Chatham, død 3. juli 1895 i London) var en typisk engelsk nanny (barnepike) i victoriatidens England.
I 1875 tok hun tjeneste som barnepike hos familien Churchill og fikk ansvaret for ekteparets nyfødte sønn, Winston. Viktoriatidens overklasse overlot barna til barnepiker, og hadde oftest et distansert forhold til sine barn; ekteparet Churchill var ikke noe unntak. Winston Churchills foreldre hadde liten kontakt med sønnen, og særlig faren Randolph Churchill var negativ.
Fru Everest bodde i sine siste år hos sin søster i 15 Crouch Hill i Finsbury, London. Etter hennes død i 1895 kom Churchill til begravelsen, betalte for gravsteinen, og betalte i mange år et årlig beløp for vedlikehold av graven.
Armando Martínez
Armando Martínez Limendu (født 29. august 1961) er en tidligere cubansk  bokser. Under Sommer-OL 1980 i  Moskva vant han gull  i lett mellomvekt etter at han slo Aleksander Kosjkyn  i finalen. Under VM i München i 1982 vant han sølv etter at han tapte for Kosjkyn i finalen. Han vant også sølv i VM i 1978.
Knekt (kortspill)
Knekt, er en av de tretten valørene i en vanlig kortstokk. Den har som regel verdien 11, mellom 10-eren og damen (12). Det er det laveste av billedkortene. Det finnes fire knekter, en i hver farge spar, hjerter, ruter og kløver, i en kortstokk,
Tupolev Tu-16
Tupolev Tu-16 ( NATO-kallenavn: «Badger» ) var et strategisk bombefly utviklet i Sovjetunionen og var i tjeneste fra 1954. Flyet ble senere utviklet til å fylle en rekke forskjellige roller, som for eksempel missilplattform og maritimt patruljefly. Tu-16 ble også produsert i Kina under betegnelsen Xian H-6.
Knekt (kortspill)
Historie
Arabiske kortstokker hadde vanligvis to mannlige honnørkort under kongen: «vesir» og «visevesir». I europeiske kortstokker ble disse vanligvis omdannet til «ridder» og «væpner» eventuelt «pasje» eller «kammertjener».
Da damene ble innført fikk kortstokken derfor fire billedkort: konge, dame, ridder og væpner. Og slik er det fortsatt i tarot-kortstokken.
Tupolev Tu-16
De tidlige variantene av Tu-16 inkluderte bombeflyet Tu-16A, den maritime utgaven Tu-16T som kunne utstyres med torpedoer og synkeminer, og Tu-16N som var et tankfly. Disse ble fulgt av Tu-16KS-1 («Badger-B») og Tu-16K-10 («Badger-C»), som var utstyrt med missiler. Tu-16K-11-16 («Badger-G») var en oppgardert variant som ble operativ i 1968, også utstyrt med missiler.
Knekt (kortspill)
Historie
Kortprodusentene i Frankrike, som begynte å masseprodusere kortstokker ved hjelp av tresnitt på slutten av 1400-tallet, syntes imidlertid det fikk holde med tre billedkort. Og siden de ønsket å beholde damen slo de sammen ridderen og væpneren til et nytt kort: knekten.
Tupolev Tu-16
Etterhvert som tidlige varianter av Tu-16 ble utdatert, ble mange av dem ombygd til elektroniske rekognoseringsfly. Varianter av disse inkluderer Tu-16Je («Badger-D»), Tu-16R («Badger-E») og Tu-16P («Badger-F,-K,-L»).
Et antall Tu-16 ble også ombygd til EMT-fly (elektronisk mottiltak) med betegnelsene Tu-16PP («Badger-H») og Tu-16RM («Badger-J») for eskorte av andre fly.
Knekt (kortspill)
Historie
På 1700-tallet var det vanlig å gi knektene navn etter kjente historiske personer. Disse kunne variere fra land til land - men i Norge var disse navnene i bruk: sparknekt = Hozier, hjerterknekt = Valery, ruterknekt = Rolent, kløverknekt = Lancelot. Denne navngivningsskikken gikk ut av bruk omkring 1850.
Det opprinnelige ordet for knekt i engelsk var «knave», men dette ble senere erstattet av det godslige uttrykket «jack» (vanlig fyr, hvem som helst). En vesentlig grunn til at begrepet «jack» fullstendig utkonkurrerte «knave» var nok innføringen av hjørnemarkeringer på 1860-tallet: J, for «jack», skilte seg godt fra de øvrige billedkortmarkeringene – mens Kn, for «knave», lett kunne forveksles med K for «king».
Craig David
Craig David (født 5. mai 1981) er en britisk sanger og låtskriver. Han ble født i Southampton, hans far er fra Grenada og hans mor fra England. Hans første singel «7 days» gjorde ham til den yngste mannlige soloartisten noensinne til å inneha en førsteplass på hitlisten i UK. Tre singler til fra hans debutalbum Born to do it ble blant topp ti singler i UK, «Walking Away», «Rendezvous», «Fill Me In». Hans andre album, Slicker than your average solgte betydelig mindre enn debutalbumet, ca. halvparten. Hans siste album, Trust Me, ble utgitt 12. november.
Kagge Forlag
Kagge Forlag ble startet av Erling Kagge i 1996, inntil 2000 under navnet Familievennen AS.
Han eier selv 88 prosent av forlaget, mens Arne Hjeltnes, Toppen Bech og Are Herrem eier de resterende tolv prosent. I 2018 var omsetningen på ca. 98 millioner NOK. Forlaget har 33 ansatte.
Riyadh
Riyadh (الرياض, ar-Riyāḍ) er hovedstaden i kongedømmet Saudi-Arabia og administrasjonssenter i provinsen Ar Riyad. Byen er sentralt beliggende på Den arabiske halvøy, på et stort platå. Innbyggertallet er på 7 millioner.
Hovedstaden ligger i Saudi-Arabias utviklede «midtkorridor», sammen med byene Buraidah og Al Kharj i den administrative provinsen Ar Riyad. De andre områdene i Saudi-Arabia med konsentrert befolkning er to kystområder – rundt Jidda og Mekka ved Rødehavet, og rundt Jubail og Dhahran ved Persiabukten.
Historie
I før-islamsk tid var bosetningen på stedet kalt Hajar. Den var der flere elver (i dag wadier) fløt sammen og med grei tilgang til underjordiske vannsjikt. Hajar var kjent for sine dadler og frukthaver. Navnet Hajar er avledet av flertallsformen av rowdhah (haveområdet). Det moderne navnet gjaldt opprinnelig mindre deler av bosetningen.
Mot slutten av 1700-tallet var Riyadh en del av emiratet Darayeh. Denne første saudiske statsdannelsen hadde sin hovedstad i byen Darayeh. Etter at de ottomanske tyrkerne ødela Darayeh i 1818, ble hovedstaden flyttet til Riyadh. Bare mindre deler av Darayeh eksisterer i dag.
De viktigste bydeler i Riyadh er Olaya, Dabab og Batha.
Befolkning
(fremskrevet:)
Osvall Floa
Osvall Karl Julian Floa (født 25. januar 1935, død 12. februar 2014 ) var en deltidsbonde og ordfører i Vega kommune i Nordland.
Riyadh
Befolkning
Mellom 1974 og 1992 vokste byens befolkning hvert år med gjennomsnittlig 8,2 %.
Osvall Floa
Floa ble valgt til ordfører i Vega i 1975 og var til sammen ordfører i 16 år. Han ga seg som lokalpolitiker i 1999. Floa var leder for en rekke kommunale utviklingsprosjekter iverksatt av Kommunenes Sentralforbund og Kommunaldepartementet. Han var rådsordfører i Helgeland Kraftselskap og ombud i Torghatten Trafikkselskap. Floa var også vært styremedlem i Helgeland Skogselskap. I 2004 ble han tildelt Kongens fortjenstmedalje i sølv.
Ivajlo Marinov
Ivajlo Marinov (bulgarsk: Ивайло Маринов) (født 12. juli 1960 i Varna) er en bulgarsk bokser. Under Sommer-OL 1980 i Moskva vant han bronse i lett fluevekt og under Sommer-OL 1988 vant han gull i samme vektklasse da han vant over Michael Carbajal. Han ble europamester i årene 1981, 1983, 1989 og i 1991. Han vant også sølv i EM i 1985. Han har blitt kåret Bulgarias beste bokser i det 20 århundre av det bulgarske bokseforbundet.
Tomb Raider
I andre media
Tre filmer basert på Tomb Raider var utgitt per 2023: Lara Croft: Tomb Raider i 2001 og The Cradle of Life i 2003, begge med Angelina Jolie i rollen som Lara Croft. Filmene ble distribuert av Paramount Pictures. Den tredje, Tomb Raider, med Alicia Vikander i hovedrollen, ble regissert av Roar Uthaug. Alicia Vikander har hovedrollen i filmen som ble distribuert av Warner Bros. Pictures.
En animasjonsserie kalt Revisioned: Tomb Raider Animated Series ble distribuert via videospilltjenesten GameTap i 2007.
United World Colleges
United World Colleges (UWC) er en internasjonal skolebevegelse bestående av 18 internasjonale videregående skoler. Organisasjonen ble grunnlagt under den kalde krigen av den tyske filantropen Kurt Hahn. Ideen bak UWC var å skape et miljø hvor unge mennesker fra hele verden bodde og gikk på skole sammen, for å lære av hverandre. Kurt Hahn mente det var viktig å øke forståelsen og toleransen overfor andre kulturer og nasjonaliteter for å kunne skape et bedre verdenssamfunn. Elevene på UWCs skoler blir valgt ut på grunnlag av sine akademiske resultater, motivasjon og egenskaper, uavhengig av etnisk, religiøs og økonomisk bakgrunn. UWC driver idag det verdens største stipendprogram innenfor internasjonal utdanning.
Organisasjonen har hovedkvarter i London og administrerer derifra nasjonalkomiteer i 155 land. Nasjonalkomiteene består av et nettverk med over 60,000 tidligere elever. Organisasjonens 17 skoler ligger i Norge (Fjaler), Italia, Wales, Nederland, Canada, USA, Tyskland, Costa Rica, Bosnia og Hercegovina, Swaziland, Singapore, Hongkong, Armenia, Kina, India, Japan, Tanzania, og Thailand. Hver skole har vanligvis 200–300 elever fra over 90 forskjellige land.
Erik Blücher
Erik Blücher eller Tor Erik Nilsen (født 29. mai 1953 i Moss) er en norsk politisk høyreekstrem aktivist. Han har selv uttalt at han ikke er nazist, men «nasjonal revolusjonær», men han blir omtalt som nynazist.
United World Colleges
Historie
I 1967 ble Lord Mountbatten president for UWC. Han så behovet for å gi flere unge muligheten til å gå på UWC, og var med på å starte en prosess for å åpne flere skoler. I 1971 ble United World College of South East Asia åpnet i Singapore, og UWC Pearson College i Canada i 1974. I 1978 ble Prins Charles utnevnt til president for UWC. Han valgte å fortsette sin grandonkels arbeid med å utvide organisasjonen. Prins Charles åpnet fem nye skoler i sin tid som president for UWC: Swaziland (1981), USA (1982), Italia (1982), Venezuela (1988) og Hongkong (1992).
Erik Blücher
I 1975 grunnla Erik Blücher det nynazistiske partiet Norsk Front på grunnlag av Nasjonal Ungdomsfylking (NUF), der han selv ble «fører». Blücher sto frem i programmet «På sparket» i NRK TV 29. mai 1975. Han ble tiltalt for «psykisk medvirkning» til bombeangrepet mot 1. mai-toget i Oslo 1979, men siktelsen ble senere frafalt. Norsk Front skiftet navn til Nasjonalt Folkeparti i 1980, men gikk senere i oppløsning. I 1983 bosatte Blücher seg i Helsingborg i Sverige og skiftet navn til Erik Nilsen (eller Tor Erik Nilsen). I 2001 meldte VG at han drev plateselskapet Ragnarock records i Helsingborg og at han på den tiden samarbeidet med britiske Combat 18. Ifølge avisen Klassekampen var Ragnarock records en stort selskap i den nazistiske musikkindustrien i Sverige eller såkalt «hvit makt»-musikk. Blücher overtok selskapet i 1995. Ragnarock Records skaffet seg i 1990-årene rettighetene til musikk kontrollert av Combat 18 gjennom nettverket «Blood and Honour». Ragnarock var på den tiden en av verdens største innenfor rasistisk musikk. I 2001 ble Blücher dømt til 3 måneders fengsel i Uppsala for spredning av rasistisk musikk gjennom Ragnarock Records og Klubb Valhall.
Blücher har vært regnet som en ideologisk leder for den skandinaviske avdelingen av det nynazistiske nettverket Blood & Honour. Han har skrevet artikler og hefter på deres hjemmesider under psevdonymene «Max Hammer» og «Erik Bloodaxe» og holdt taler på flere møter.
United World Colleges
Historie
I 1995 ble presidentskapet overtatt av Dronning Noor av Jordan. Under hennes ledelse har organisasjonen åpnet flere nye skoler: Norge (1995), India (1997), Costa Rica og Bosnia-Hercegovina (2006), Nederland (2009), Armenia og Tyskland (2014), Kina (2015), Thailand (2016) og Japan (2017). Fra 1999 delte hun presidentskapet med Nelson Mandela frem til hans død i 2013.
Aktiviteter på skolene
Skolene tilbyr elevene et akademisk studieprogram og en rekke fritidsaktiviteter. Elevene går på International Baccalaureate-programmet som gir elevene generell studiekompetanse og muligheten til å søke seg videre til høgskoler og universitet i Norge og de fleste andre land i verden.
Ved siden av skolefagene deltar elevene i forskjellige aktiviteter som skal komme lokalsamfunnet til gode. Hvilke aktiviteter som tilbys varierer fra skole til skole, og kan variere fra leksehjelp til livredding. Ved skolene i Wales og USA kan elevene blant annet få opplæring i førstehjelp og redningsarbeid, og delta som aktivt medlem av skolenes redningstjenester.
Opptak
Søknadsfrist for norske søkere er 25. januar. Det er Senter for internasjonalisering av utdanning, SIU som organiserer nominasjonsprosessen i samarbeid med den norske nasjonalkomiteen UWC Norge.
Rapture of the Deep
Sporliste
Alle låtene er skrevet av Ian Gillan, Steve Morse, Roger Glover, Don Airey og Ian Paice, unntatt der annet er notert
.be
.be er Belgias nasjonale toppnivådomene (ccTLD) for Internett.
Historie
Domenenavnet ble aktivt i 1989 og var da administrert av Pierre Verbaeten fra Katholieke Universiteit Leuven. I 2000 ble administrasjonen av domenenavnet overført til DNS Belgium. Ved slutten av 2005 har over 470 000 registrert.
I november 2005 ble det annonsert at førstegangs registrering av domenenavn ville være gratis frem til begynnelsen av 2006, dog med visse grenser for antallet hver person kunne registrere. Dette var bemerkelsesverdig populært, med rundt 17 000 registreringer på kampanjens første dag.
Registrering
Domenenavn registreres direkte på andre nivå. Det eksisterer også navn på tredje nivå, under ac.be for akademiske institusjoner, men dette er raskt på vei ut av aktivt bruk ettersom de store universitetene, som KU Leuven/UC Louvain og UGent, sluttet å bruke det i 2005.
Alle .be-registreringer må bestilles via en registrert agent.
Regionale domener
Det høyrepopulistiske partiet Vlaams Belang fremmet et forslag i det flamske parlamentet om at regionen Flandern skulle forlange opprettet et flamsk toppnivådomene .vl (for «Vlaanderen», Flandern på nederlandsk), men forslaget fikk ikke støtte fra regionens øvrige partier.
Eksterne lenker
Toppdomän
Gjerdevatnet naturreservat
Gjerdevatnet naturreservat ligger ved Ånnvika i Sømna kommune i Nordland. Naturreservatet omfatter Gjerdvatnet (25 moh.) og områdene rundt vannet. Naturreservatet har et areal på 195 dekar, hvorav 60 dekar vannareal. Området er vernet for å bevare et viktig våtmarksområde.
Gjerdevatnet naturreservat ligger like ved Amundsgjerdlia naturreservat.
Biefilmen
Biefilmen er en Golden Globe-nominert animert komediefilm fra 2007 med stemmene til Jerry Seinfeld, Renée Zellweger, Matthew Broderick, Megan Mullally, John Goodman, Chris Rock, Kathy Bates og Patrick Warburton i den engelskspråklige utgaven. Filmen er produsert av DreamWorks Animation, og regissør er Simon J. Smith og Steve Hickner.
Sammendrag
En ung honningbie som heter Barry B. Benson (spilt av Jerry Seinfeld) har nylig blitt uteksaminert fra college, og skal sammen med hans beste venn Adam Flayman (spilt av Matthew Broderick) begynne ved bikubens Honex Industries som produserer honning. Barry er spent på det nye arbeidet, men hans ikke-Konformitet holdning dukker opp når han oppdaget at hans valg av yrke aldri kan endres etter at yrket har blitt valgt. Senere møter de to biene en gruppe Pollen Jocks, bier som samler pollen fra blomster utenfor bikuben. Jocks tilbyr å ta med seg Barry utenfor bikuben for å plukke pollen fra en blomst. Men når Barry er utenfor bikuben for aller første gang går han seg vill i regnværet, og han havner på balkongen til en menneskelig blomster-selger som heter Vanessa (spilt av Renée Zellweger) og Vanesse sin kjæreste Ken (spilt av Patrick Warburton) forsøker å drepe Barry fordi han ikke liker bier. Men Vanessa frigjør Barry utenfor vinduet hennes, og han redder derfor livet.
Barry kommer senere tilbake for å uttrykke sin takknemlighet til Vanessa, og han bryter den hellige regelen om at bier aldri skal kommunisere med mennesker. Barry og Vanessa utvikler et nært vennskap, og tilbringer ofte tid sammen. Når Barry og Vanessa går gjennom en matbutikk, blir Barry forferdet når han oppdager at mennesker har stjålet og spist bienes honning i mange århundrer. Barry bestemmer seg for å reise til Honey Farms, som forsyner butikken med honning. Rasende over den elendige behandlingen av biene i deres bikube, bestemmer Barry seg for å saksøke menneskene for å få en endelig slutt på deres utnyttelse av bier. Hans oppdrag tiltrekker seg bred oppmerksomhet fra både bier og mennesker, og hundrevis av mennesker dukker opp for å følge med på rettssaken.
Advokat Layton T. Montgomery (spilt av John Goodman) blir satt til å forsvare menneskene og deres bruk av bier. Den kvelden spiser Barry middag sammen med Vanessa når kjæresten Ken dukker opp. Når Vanessa forlater rommet en liten stund, og Ken uttrykker til Barry at han hater at de tilbringer så mye tid sammen. Når Barry går for å bruke toalettet, tar Ken ham i bakhold og forsøker å drepe ham. Men Vanessa griper inn, og slår opp med Ken. Dagen etter, i løpet av rettssaken, holder Montgomery en tale mot biene som fører til at en dypt fornærmet Adam stikker ham. Montgomery overdriver øyeblikkelig stikket for å fremstå som offer for et overgrep, samtidig som han fordømmer Adam. Adams handlinger setter bienes troverdighet i fare.
Men dagen etter vinner Barry hele rettssaken ved å utsette jury-medlemmene for den grusomme behandlingen som bier blir utsatt for hver eneste dag, og mennesker blir forbudt fra å stjele honning fra bier. Etter å ha tapt rettssaken, advarer Montgomery om at et negativt skifte i naturens balanse er nært forestående. Etter hvert begynner hele verdens planteliv langsomt å dø ut, så Barry og de andre biene er nødt til å finne en måte å redde plantene og deres egen tilværelse.
Comanche
Comanche er en nordamerikansk indianerstamme med rundt 10 000 medlemmer, hvorav rundt halvparten lever i Oklahoma og resten er konsentrert i Texas, California og New Mexico.
Beskrivelse
Historisk bodde comanchene i det som i dag er det østlige New Mexico, sørlige Colorado, sørlige Kansas, hele Oklahoma og store deler av Texas. Comanche var et tallrikt folkeslag av jegere/samlere, som gikk over til hestekulturen etter kontakten med europeiske erobrere.
Det anslås at der kunne have vært omkring 45.000 comancher sist på 1700-tallet. Men et annet tall som av og til nevnes er 20 000 comancher.
Det er forskjellige teorier om opprinnelsen av navnet comanche. Den mest aksepterte er at det stammer fra det spanske ordet «komantcia»; «de som vil slåss (mot oss)», «de som er mot oss», eller «fremmede». Alternativt kan navnet stamme fra det spanske «camino ancho», som betyr «bred sti». Tidlige franske og amerikanske oppdagere kjente comanchene som padouca (eller paducah), deres siouxie navn. Comanchene selv foretrekker navnet numunuu, som betyr «folket».
Comanchene var det dominerende folkeslag i de sørlige præriesletter, der de underla seg andre tidlige folkeslag og solgte dem som krigsslaver til spanske og meksikanske erobrere. De innfanget også tusenvis av spanske, meksikanske og amerikanske kolonister og erobrere.
Comanche atskilte seg som en egen gruppe fra shoshonefolket i Wyoming omkring år 1700, der de fikk fatt i hester fra puebloindianere etter pueblorevolusjonen. Comanchene brøt ut og bygget opp sitt temmelig store territorium ved hjelp av hester, som gav dem strategiske og logistiske fortrinn i forhold til nabofolkene.
Comanchespråket er ett av numicspråkene, som hører til den uto-aztekiske språkfamilie. Noen ganger klassifiseres comanchespråket som del av shoshonisk. I dag er det bare 1% av comanchene som behersker sitt språk.
Hvert år i juli samles comanchefolk fra de amerikanske stater for å feire sin kulturarv i Walters i Oklahoma, ved den årlige comanchehjemkomst pow-wow. Comanche Nation Festival avholdes hver september. Stammeavdelingen Comanche Little Ponies abholder to store dansebegivenheter om året i mai og hvert nyttår.
I 2002 etablerte stammen Comanche Nation College et videregående stammeutdannelsesinstitutt med to-årig utdannelsesforløp i Lawton.
Kystdvergmåler
Utseende
En liten (vingespenn 16 – 21 mm), slank, blekbrun måler. Denne arten har ingen slående feltkjennetegn og man må sannsynligvis undersøke kjønnsorganene for å bestemme den med sikkerhet. Forvingen er blekt gråbrun med en oval, mørk flekk i midten og lyse tverrbånd, men tegningene er vanligvis utydelige. Bakvingen er skittenhvit, brun langs ytterkanten. Larven er lang og tynn, enten lysbrun eller grønn, med spredte, små, hvite vorter.
Utbredelse
Arten finnes i hele Europa og i Nord-Asia. I Norge er den funnet langs kysten til Vest-Agder, men den er sjelden og er listet som Nær truet (NT) på Norsk rødliste for arter fra 2006.
Moldøen
Moldøen er et etternavn flere familier fra øya Fedje i Nordhordland har tatt i bruk. Navnet stammer opprinnelig fra Moldøyna som er navnet på øya de fleste med dette navnet kommer fra.
Moldøen er også navnet på en øy i Vågsøy kommune i Sogn og Fjordane, som ble opprinnelsen til byen Måløy. Gitt den strategiske beliggenheten i skipsleden mellom Bergen og Nord-Norge utviklet Moldøen seg til et viktig handelssted i regionen på 1700 og 1800 tallet.
Piksilasjon
Piksilasjon er en animasjonsteknikk hvor man istedenfor å animere tegninger eller dukker, animerer mennesker eller vanlige bruksobjekter ved å flytte dem litt og litt for hvert bilde man tar. Dette for å skape illusjonen av bevegelse på en annen måte enn ved vanlig filming, eller for å oppnå en spesiell effekt. Blant annet kan piksilasjon brukes for å vise utvikling av ting og objekter over tid, slike som blomster som spretter eller hus som bygges ferdig. Teknikken er for øvrig nært relatert til «stop motion» teknikken, som rett og slett går ut på å ta et og et bilde i gangen av figuren man animerer.
Et godt eksempel på en film laget ved hjelp av piksilasjon er Året gjennom Børfjord.
Sør-Trøndelag politidistrikt
Distriktet dekket 23 kommuner, herunder byene Trondheim og Røros, med sine 19 lensmannskontor og de to politistasjonene Sentrum og Heimdal. Ledelse, Operasjonssentralen, Påtaleseksjonen og sentralarresten var lagt til Sentrum politistasjon i Trondheim. Distriktet betjente ca. 260 000 innbyggere med sine ca. 520 ansatte, hvorav 400 polititjenestemenn og -kvinner. Politimester var Nils Kristian Moe.
Politidistriktet hadde egen hundetjeneste med 15 ekvipasjer, eget kriminalteknisk team med laboratorium, et team for økonomisaker samt utrykningsenhet. Distriktet var også fremtredende når det gjaldt trafficking-etterforskning og problemorientert politiarbeid.
Chanel
Chanel No. 5
Chanel No. 5 ble introdusert i 1922, og er per dags dato verdens mest solgte parfyme. For en stund tilbake har Chanel kommet med en ny reklamefilm med den franske skuespillerinnen Audrey Tautou i hovedrollen. Hun er Chanel No. 5s nye ansikt utad. Regissøren var Jean Pierre Jeunet og opptakene ble gjort i Istanbul og Paris. Tautou spiller rollen som en kvinne som reiser med orient-ekspressen og forelsker seg umiddelbart i en mann som hun møter i gangene på toget. Det nye fjeset for Chanel No. 5 i 2012 er den amerikanske skuespilleren Brad Pitt. Reklame-kampanjen blir ventet lansert om ikke lenge.
Karl Lagerfeld
Karl Lagerfeld var i perioden 1983–2019 sjefsdesigner for Chanel.
«Richelieu» (1939)
«Richelieu» var et fransk slagskip oppkalt etter kardinal Richelieu. Hun ble satt inn i tjeneste i 1940 og var det franske motstykket til tyske slagskip som «Bismarck» og «Tirpitz». Bestykningen besto av åtte 380 mm kanoner fordelt på to kanontårn i front.
Etter den franske kapitulasjonen ble hun satt inn i tjeneste for Vichy-regimet og ble stasjonert i Dakar der hun ble skadet av det britiske skipet HMS «Barham» i september 1940. Etter den allierte landgangen i Nord-Afrika (operasjon Torch) ble «Richelieu» erobret av amerikanerne og sendt til USA for utbedringer og oppdatering. Deretter ble skipet overlevert de frie franske styrker og deltok under britisk kommando i Det fjerne østen.
Hun ble tatt ut av tjeneste i 1959 og solgt som skrap i 1968.
Fransk-flamsk
De franske Nederlandene
Sammen med et annet nordfransk område som grenser mot det vallonsk-belgiske området Henegouwen (la Flandre gallicante medregnet fransk Hainaut) kalles det franske vesthjørnet nå regelmessig Flandre av franskmennene. I dette begrepet inkluderes også byen Lille, som fra gammelt av har vært helt franskspråklig, som en regional «flamsk» metropol. I motsetning til i tidligere tider bringes områdets flamske karaktertrekk nå mer frem i lyset, mens det flamske språket ironisk nok holder på å dø ut.
Denne noe romsligere definisjonen av fransk-Flandern (departementet du Nord med Dunkerque og Rijsel) og Artesië, regionen mellom Calais og Atrecht i dagens departement Pas-de-Calais, hørte historiske sett til Nederlandene og kalles også de franske Nederlandene. Naboregionen Picardie, med hovedsetet Amiens tilhørte også Nederlandene i en kort periode, men regnes ikke lengre som en del av de franske Nederlandene.
Historiske språkgrenser
I hele dette området, og dermed også langt forbi Calais (opprinnelig Kales) har flamsk blitt brukt i større eller mindre grad. Dette er også synlig i et stedsnavn som Wissant, der det opprinnelige flamske navnet Witsant kan gjenkjennes. De opprinnelige flamske trekkene har stort sett forsvunnet fra dagligspråket, og fransk-flamsk er nå den eneste autentiske varianten av vestflamsk som finnes i arrondissementet Dunkerque i departementet Nord. Dialekten brukes nå av få fransk-flamlendere, like før den annen verdenskrig ble området der dialekten var i bruk undersøkt og målt opp av Willem Pée. Han fastla dette slik at det kunne brukes i Reeks Nederlandse Dialect-Atlassen (bokserien nederlandske dialekt-atlas).
På kartet til høyre er dialektgrensen slik den var i 1937 angitt med en rød linje. Innenfor denne linjen faller rundt nitti landsbyer og grender i grenseområdet mellom Frankrike og Belgia (Flandern). Disse ligger i området mellom Dunkerque, Saint-Omer (Sint-Omaars) og Bailleul (Belle). Fransk-flamsk er en meget rik flamsk dialekt som fremdeles lever i en del av Flandern, en stor del av den opprinnelig helt flamske Westhoek, som på slutten av det 17. århundre ble erobret og lagt under fransk herredømme. At dialekten har overlevd så lenge kan sees som et lite under, men antallet morsmålsbrukere går nå sterkt tilbake.
Tilbakegang
I den tidlige middelalderen lå språkgrensen mellom germansk og romansk mye lengre sør, slik som den blå linjen på kartet over viser. Grensen var trukket fra munningen av elven Canche til litt ovenfor Lille. Dette området tilsvarer omtrent dagens departement Pas-de-Calais. I løpet av århundrene etter dette har det nederlandske språket tapt grunn til fordel for en regional variant av det romanske språket, pikardisk. Det som fremdeles finnes av den fransk-flamske dialekten viser at den har blitt sterkt påvirket av pikardisk, og fra begynnelsen av det 20. århundre er det det franske standardspråket som har påvirket fransk-flamsk mest.
På kartene under vises denne prosessen tydelig. I yttergrensene kom de første områdene der utelukkende fransk ble brukt, takket være at landsbygden ble knyttet opp mot havneanleggene ved Dunkerque i nordvest, og via jernbanelinjen i sørøst ved den lille industribyen Armentiers. Via disse to økonomiske polene vinner to-språkligheten terreng, og fokus blir langsomt forskjøvet fra flamsk til fransk. Slik har det seg at man i 1972 fant at det ikke var flere rent flamskspråklige områder igjen. Der flamsk var morsmål, var også fransk tydelig tilstedeværende.
Ordbok
Alle de flamske dialektene står under press fra standardspråket, de taper sitt særpreg og sin rikdom når de normaliseres. Dette har også skjedd med fransk-flamsk der det er sterke innslag av fransk. Takket være at dialekten har vært isolert i forhold til nabodialektene, har fransk-flamsk et ordforråd som de fleste andre dialektene gjennom århundrene har tapt. I løpet av de siste tiårene av det 21. århundre har antallet yngre brukere avtatt sterkt, og ordforrådet blir dermed ikke overført fra gammel til ung slik det tidligere ble. Dette er en trussel mot den fransk-flamske dialektens eksistens.
Cyril Moeyaert har i årevis arbeidet for at fransk-flamlendernes kulturelle språkarv ikke skulle forsvinne, men bli bevart. I løpet av femti år har han lyttet og skrevet ned, på denne måten har han samlet fransk-flamske ord og uttrykk. Det tok lang tid før Moeyaerts notater ble systematisert og samlet, men i 2005 ble den 340 sider store ordboken Woordenboek van het Frans-Vlaams /Dictionnaire du Flamand de France endelig utgitt. Redaktører var Dick Wortel fra Instituut voor Nederlandse Lexicologie i Leiden, Frans Debrabandere, Hugo Ryckeboer og Eric Duvoskeldt. Denne samlingen er uvurderlig for nederlandsk språkvitenskap og den nederlandske kulturarven.
Eksterne lenker
Westhoek français
Sportsklubben Strong
Sportsklubben Strong (1. mai 1915 – 14. oktober 1952) var et idrettslag som holdt til på Grünerløkka i Oslo.
Reg Allen
Reginald Arthur Allen (født 3. mai 1919 i Marylebone, London, England, død 3. april 1976 i Ealing) er en tidligere fotballspiller for QPR og Manchester United. Hans rolle på banen var som keeper. Han ligadebuterte for QPR mot Newport County i desember 1938, og ble regnet som en av de beste keeperne i sin generasjon. Han spilte 183 kamper for London-klubben. Han var en del av QPR-laget som vant 3. divisjon (sør) i 1948.
Sportsklubben Strong
Klubben hadde sitt nedslagsfelt i området øst for parken Birkelunden og vest for Dælenenga idrettsplass. Klubben drev med bandy, fotball, ishockey og skisport. Strong var med på å stifte Norges Ishockeyforbund i 1934 og ble norgesmester i denne idretten i 1948. Klubben vant Oslo-serien i fotball i 1929.
Dæhlenengen Ski- og Ballklubb (stiftet 18. mars 1916) ble slått sammen med Strong i oktober 1940.
29. oktober 1952 slo Strong seg sammen med naboklubbene Sportsklubben Spero og Ball- og Skiklubben av 1914 (B.14), og dannet Grüner Idrettslag. Med 37 stemmer for og 7 stemmer mot gikk Strongs ekstraordinære generalforsamling inn for sammenslutningen.
Reg Allen
Allen ble solgt til Manchester United i juni 1950 for £11 000, noe som den gang var verdensrekord for en målmann. Han var ment som erstatter for Jack Crompton og «Sonny» Feehan i United. Ligadebuten for Manchester United kom 19.04. 1950 mot Fulham (1-0, hjemme, 44 042 tilskuere). Til Altrincham i juni 1953. Ligamester: 1951/52. Hadde også talent for cricket og boksing. Under krigen ble han fanget i Nord-Afrika, og satt tre år i fengsel. Da han la opp i juni 1953, spilte han litt for Altrincham –sammen med en ex-United spiller: Charlie Mitten (142 kamper, 50 mål).
Han døde i Ealing 3. april 1976, én måned før sin 57-årsdag.